Deg yixef amezwaru, nmeslay-d ɣef trakalt tasnilsant n Tmaziɣt, nmeslay-d ɣef untali-ines, d wamek i tebḍa d wanda i tella yal tantala. Syin akkin nwala-d acḥal n yimsiwlen neɣ n yimutlayen i ittmeslayen tantaliwin-a, nessegza-tent-id akken ma llant s umata ; ama d tin yellan deg tezrawt-nneɣ ama d tid-nniḍen. Syin newwi-d awal ɣef usmeskel asnilsan, ama d tamsislit, talɣa, d unamek d umawal s kra n yimedyaten i d-nekkes seg wammud-nneɣ.